**Motocyklová Cena Slovenska je tu!**

**Orechová Potôň, 8. júl 2025 - Medzinárodné motocyklové podujatie Cena Slovenska (Prix of Slovakia) na okruhu Slovakia Ring privíta najlepších okruhových pretekárov strednej Európy. Divákov čaká bohatý program na trati, aj mimo nej.**

**Víkend 11. až 13. júla** patrí tradične **Cene Slovenska** - naším najvýznamnejším okruhovým pretekom motocyklov. Súťažiť sa bude v rámci **Medzinárodných majstrovstiev Slovenskej republiky (MMSR), Czech Open Championship, Poľského šampionátu a pohára, CAMS Road Racing & Vintage Championship a Ducati Cupu**. Na štarte uvidíme takmer **200 pretekárov z celej Európy** vrátane Slovenska, Česka, Poľska, Talianska a Nemecka.

Fanúšikovia motocyklového športu sa môžu tešiť na bohatý program naprieč deviatimi výkonnostnými triedami. V akcii uvidia motocykle kategórií 125 GP, SSP 300, Supersport 600, Superbike 1000, Twin, Classic, Oldtimer a ďalších. Preteky sa uskutočnia na technicky náročnom 5 922-metrovom okruhu v smere hodinových ručičiek. Každý jazdec absolvuje dvoje samostatné preteky – jedny v sobotu a druhé v nedeľu. Najrýchlejšie triedy absolvujú až 10 kôl.

Najlepší jazdci hlavných kategórií: 300cc, 600cc, 1000cc a Superbike budú odmenení prestížnymi trofejami.

Návštevníci sa môžu tešiť aj na atraktívny sprievodný program pre celú rodinu. Súčasťou podujatia bude **vstup do paddocku** s voľným prístupom do zázemia pretekárskych tímov, počas celého víkendu bude otvorená aj prvá súkromná Zoo s množstvom vzácnych zvierat **Malkia Park** a vo **vojenskom múzeu** bude na obdiv vystavená kolesová a pásová technika česko-slovenskej ľudovej armády. V nedeľu budú k dispozícii aj **jazdy pre verejnosť na tých najrýchlejších motokárach** na najdlhšej dráhe na Slovensku, a to od 10:00 až do 22:00.

Na presun na trase **Veľký Meder – Dunajská Streda – areál Slovakia Ringu** bude počas podujatia a v letných mesiacoch (1.7. – 31.8.) premávať **bezplatná kyvadlová doprava**.

Odchody a viac informácií nájdete na [https://www.sadds.sk/](https://www.sadds.sk/sk/shuttle-bus-malkiapark-slovakiaring) alebo na tomto [odkaze](https://slovakiaring.sk/sk/bezplatna-kyvadlova-doprava-na-slovakia-ring).

Vstupenky budú k dispozícii priamo na mieste. Cena víkendovej vstupenky na tribúnu A so vstupom do paddocku je 10 €. Deti do 10 rokov, dôchodcovia a držitelia preukazu ZŤP majú vstup zdarma. Vstup na tribúnu B a prírodné tribúny D, E, F bude pre všetkých zdarma.

Ďalšie informácie nájdete aj na [https://slovakiaring.sk/](https://slovakiaring.sk/sk/cena-slovenska-moto-2025).

*\*\*\**

***Okruh SLOVAKIA RING / Areál SLOVAKIA RING***

*SLOVAKIA RING je profesionálny pretekársky okruh s licenciou FIA 2. stupňa, jediný svojho druhu na Slovensku. S celkovou dĺžkou 5 922 m sa radí medzi najdlhšie v Európe. Kvalitatívnymi a bezpečnostnými parametrami vytvára okruh zázemie nielen pre prestížne svetové šampionáty pod hlavičkou FIA. Od roku 2010 prináša podujatia pre profesionálnych jazdcov, amatérov aj širokú verejnosť.*

*SLOVAKIA RING v Orechovej Potôni predstavuje jedinečný areál. Na jednom mieste ponúka možnosť jazdiť na motoristickom okruhu, zdokonaliť sa v škole bezpečnej jazdy, vyskúšať si terénnu jazdu vo vynovenom* ***off-road areáli*** *a užiť si relax v hoteli. Súčasťou širšieho areálu je aj****Malkia Park*** *- útočisko pre exotické zvieratá. K atrakciám patrí tiež****Vojenské múzeum****. Pre všetkých, ktorí si chcú preveriť a zdokonaliť svoje jazdecké zručnosti či už na aute alebo motocykle, je pripravené profesionálne* ***CENTRUM BEZPEČNEJ JAZDY*** *s najmodernejším tréningovým cvičiskom v strednej Európe. Po aktívnom výkone si môžete dopriať výdatný obed či večeru v reštaurácii Ring a* ***Hoteli Ring\*\*\*****, ktorý ponúka komfortné ubytovanie. Poslednou akvizíciou v areáli je špičkové* ***Slovenské motokárové centrum*** *a jeho vonkajšia dráha dlhá 1170m. To ponúka bezkonkurenčný priestor pre aktívne jazdy na motokárach pre deti, dospelých ale aj majiteľov vlastných motokár. Centrum a dráha je ako jediná na Slovensku homologizovaná licenciou CIK-FIA.*

**GENERÁLNYM REKLAMNÝM PARTNEROM OKRUHU JE OMV SLOVENSKO.**

**Kontakt pre médiá:**

|  |  |
| --- | --- |
| Ing. Peter PeczeMarketing Director, SLOVAKIA RINGmobil: +421 911 423 134e-mail: pecze@slovakiaring.sk |  |